VÁROSÜZEMELTETÉSSEL KAPCSOLATOS ÜGYINTÉZÉS

VI. Vízjogi létesítési engedély
	Környezet- és természetvédelemmel kapcsolatos ügy

	Vízgazdálkodással kapcsolatos eljárás

	Vízgazdálkodási hatósági engedélyezési kérelem kút létesítéséhez, használatba vételéhez, megszüntetéséhez

	Ügyleírás:


	A vízgazdálkodási hatósági jogkör gyakorlásáról szóló 72/1996. (V.22.) Korm. rendelet (továbbiakban: R.) 24. § (1) bekezdése alapján a települési önkormányzati jegyzőjének hatósági engedélye szükséges:
b) a házi ivóvízigény kielégítését szolgáló kúthoz tartozó, víztisztítási feladatokat ellátó vízilétesítmény létesítéséhez, üzemeltetéséhez, fennmaradásához és megszüntetéséhez;

c) az 500 m3/év mennyiséget meg nem haladó, kizárólag háztartási szennyvíz tisztítását és tisztított szennyvíz elszikkasztását szolgáló vízilétesítmény létesítéséhez, üzemeltetéséhez, fennmaradásához és megszüntetéséhez, kivéve, ha
ca) a vízilétesítmény telepítése európai uniós vagy hazai költségvetési forrásból programszerűen, vízvédelmi célú beruházás keretében valósul meg, vagy

cb) a szennyvízkezelő berendezés CE megfelelőségi jelöléssel rendelkezik.

Az R. 24. § (2) bekezdése alapján az (1) bekezdés c) pontjában megjelölt szennyvíz elszikkasztását szolgáló létesítmény akkor engedélyezhető, ha
a) az ingatlan mentén a szennyvízelvezető törzshálózat még nem épült ki, vagy az ingatlannak a megvalósított közműbe történő bekötése – a megvalósítás műszaki költségeihez képest – aránytalanul nagy költséggel jár, továbbá
b) a szikkasztásra a talaj alkalmas, a talajvízháztartást kedvezőtlenül nem befolyásolja a talajt, a talajvizet, egyéb felszín alatti vizet vagy más befogadót károsan nem szennyez, és elszennyeződéssel nem veszélyeztet, valamint

c) a szennyvíz elhelyezése vízgazdálkodási, közegészségügyi, környezetvédelmi vagy egyéb érdeket nem sért, és megfelel az építmények kialakítására és elhelyezésére vonatkozó jogszabályoknak.

Az R. 24. § (4) bekezdése alapján a jegyző az (1) bekezdés b) pontjában meghatározott közműpótló létesítmény megvalósítását, átalakítását, megszüntetését vagy meghatározott módon történő használatát hivatalból is elrendelheti, ha a jogellenes vagy káros létesítéssel, üzemeltetéssel, illetőleg a megfelelő létesítmény hiányával összefüggő, a vízgazdálkodási, környezetvédelmi és közegészségügyi követelményeket rögzítő jogszabályi rendelkezések érvényesülése azt szükségessé teszi.
R. (5) Az (1) bekezdés alapján kiadott engedély kérelemre vagy hivatalból módosítható vagy visszavonható, ha megváltoztak azok a körülmények, amelyek az engedély alapjául szolgáltak.

R. (6) Az (1) bekezdésben megjelölt feltételek hiányában az ott meghatározott létesítmények megépítéséhez és használatbavételéhez vízjogi engedély szükséges.

R. (7) Az (1) bekezdés alapján kiadott engedélyekről a helyi vízgazdálkodási hatóság nyilvántartást vezet, amely tartalmazza az engedélyezett vízilétesítmény megnevezését, műszaki alapadatait, helyét (utca, házszám, helyrajzi szám), rendeltetésének célját, létesítésének időpontját, az engedély kiadásának keltét és hatályát, az engedélyes személyét.

R. (8) Az (1) bekezdésben érintett létesítmények hatósági engedély alapján történő megépítésével, üzemeltetésével összefüggő esetleges kártalanításra a vízjogi engedélyezési kötelezettség alá tartozó létesítményekkel kapcsolatos kártalanítási rendelkezéseket kell megfelelően alkalmazni.

R. (9)  A helyi vízgazdálkodási hatóság a nyilvántartását minden év március 31. napjáig megküldi a vízügyi igazgatóságnak.

R. (10) E § alkalmazásában házi ivóvízigény: a polgárok személyi adatainak és lakcímének nyilvántartásáról szóló törvény és a törvény végrehajtására kiadott kormányrendelet szerinti polgár bejelentett lakóhelyeként nyilvántartott, épülettel vagy annak építésére jogosító hatósági határozattal, egyszerű bejelentéssel rendelkező ingatlanon a magánszemély részéről emberi fogyasztás céljából a személyes szükségletek kielégítéséhez szükséges, saját célú ivóvízműből biztosított, nem gazdasági célú vízigény.
Az R. 25. § (1) A jegyző dönt: 
a) a települések belterületén a vizek természetes áramlásának, lefolyásának önkényes megváltoztatása folytán a szomszédos ingatlanok tulajdonosai között felmerült vitában – a vízjogi engedélyezési kötelezettség alá tartozó vízimunkák megvalósításától eltekintve – a természetes lefolyás biztosításáról vagy az eredeti állapot helyreállításáról;

b) b) a közműves ivóvízellátással és szennyvízelvezetéssel (vízi közszolgáltatással) kapcsolatos eljárásban a szolgáltatót és a fogyasztót érintő jogokról és kötelezettségekről.
Háztartási vízigényt biztosító kút:

A természetes személy évi 500 m3-t meg nem haladó mértékű vízhasználata, amelynek célja: ivóvíz-ellátás, vagy személyes és a háztartás vezetésével összefüggő vízszükséglet biztosítása, függetlenül a kút létesítési helye szerinti ingatlan tulajdoni viszonyaitól és az ingatlan fekvésétől.

· Nem kell vízjogi engedély és bejelentés a vízkészletvédelmi szempontból kockázatmentesként meghatározott területeken olyan háztartási kút létesítéséhez, üzemeltetéséhez és megszüntetéséhez, amely talpmélysége nem haladja meg az 50 m-t (első vízzáró réteget el nem éri).
· Az 50 m talpmélységet meghaladó háztartási kút esetén vízjogi engedélyt kell kérni a területileg illetékes Kormányhivataltól.
Mezőgazdasági célú kút:

Olyan felszín alatti vízkivételt biztosító vízilétesítmény, amely kizárólag a létesítő, üzemeltető művelése alatt álló földterületek haszonnövény-termesztési célú öntözését, illetve haszonállat-állománya ellátását szolgálja.

· Előzetesen be kell jelenteni az Agrárminisztériumhoz a vízkészletvédelmi szempontból kockázatmentesként meghatározott területeken olyan mezőgazdasági kút létesítését, amely talpmélysége nem haladja meg az 50 m-t, és az első vízzáró réteget el nem éri.

· Az 50 m talpmélységet meghaladó mezőgazdasági kút esetén vízjogi engedélyt kell kérni az Agrárminisztériumtól.
2024. január 1. előtt létesített mezőgazdasági és háztartási kutak jogszerűnek minősülnek, ha nem haladják meg az 50 m talpmélységet és nem érik el az első vízzáró réteget. Amennyiben ez nem teljesül, tehát meghaladja az 50 m talpmélységet és eléri az első vízzáró réteget, abban az esetben a háztartási kutak esetén a Kormányhivataltól, mezőgazdasági kutak esetén pedig az Agrárminisztériumtól kell vízjogi engedélyt kérni!
A lakossági és a mezőgazdasági kutak létesítésével kapcsolatos 2024. január 1-től érvényes szabályozás részleteit a vízgazdálkodásról szóló 1995. évi LVII. törvény tartalmazza.
Háztartási célú és mezőgazdasági kutak vízjogi fennmaradási engedélyezése:
A vízgazdálkodásról szóló 1995. évi LVII. törvény, valamint a vízgazdálkodási hatósági jogkör gyakorlásáról szóló 72/1996. (V.22.) Korm. rendelet – alapján a vízjogi létesítési engedély nélkül megépített vízilétesítményekre – az ásott és fúrt kutakra az alábbiak érvényesek: 
Háztartási vízigényt biztosító kút:

· Nem kell sem bejelenti sem vízjogi engedélyt kérni a vízkészletvédelmi szempontból kockázatmentesként meghatározott területeken olyan háztartási kút létesítéséhez, üzemeltetéséhez és megszüntetéséhez, amely talpmélysége nem haladja meg az 50 m-t (első vízzáró réteget el nem éri). Ezek a kutak jogszerűnek minősülnek.
· Az 50 m talpmélységet meghaladó háztartási kút esetén vízjogi engedélyt kell kérni a területileg illetékes Kormányhivataltól.

Mezőgazdasági célú kút:

· Nem kell sem bejelenti sem vízjogi engedélyt a vízkészletvédelmi szempontból kockázatmentesként meghatározott területeken olyan mezőgazdasági kút létesítését, amely talpmélysége nem haladja meg az 50 m-t, és az első vízzáró réteget el nem éri. Ezek a kutak jogszerűnek minősülnek.
· Az 50 m talpmélységet meghaladó mezőgazdasági kút esetén vízjogi engedélyt kell kérni az Agrárminisztériumtól.

	Ügyintézés kezdeményezhető


	A kérelmet személyesen lehet benyújtani ügyfélfogadási időben, az Újfehértói Polgármesteri Hivatal Városüzemeltetési Osztályán (4244 Újfehértó, Szent István út 10. fsz. 8-as szoba) vagy postai úton.

	Ügyintézés határideje 

	Kapcsolódó dokumentumok, nyomtatványok, útmutatók
	Kérelem házi szennyvíztisztító kisberendezéshez: A kérelem letöltéséhez kérem, kattintson ide!

	Az alkalmazott jogszabályok:
	Az alkalmazott jogszabályok:

-
1995. évi LVII. törvény a vízgazdálkodásról 

- a vízgazdálkodási hatósági jogkör gyakorlásáról szóló 72/1996. (V.22.) Korm. rendelet

- a vízjogi engedélyezési eljáráshoz szükséges dokumentáció tartalmáról szóló 41/2017. (XII.29.) BM rendelet
- a felszín alatti vízkészletekbe történő beavatkozás és a vízkútfúrás szakmai követelményeiről szóló 101/2007. (XII.23.) KvVM rendelet

- az általános közigazgatási rendtartásról szóló 2016. évi CL. törvény
- az illetékekről szóló 1990. évi XCIII. törvény

	Egyéb információ
	Személyes adatok kezelése: Az érintett kérelmére, kezdeményezésére indult hatósági eljárásban az eljárás lefolytatásához szükséges személyes adatok tekintetében, az érintett kérelmére indult más ügyben az általa megadott személyes adatok tekintetében az érintett hozzájárulását vélelmezni kell -> az információs önrendelkezési jogról és az információszabadságról szóló 2011. évi CXII. törvény 6. § (6) bekezdés

Természetvédelmi szabálysértés: Aki a természetvédelmi államigazgatási szerv engedélyével kötött tevékenységet engedély nélkül, vagy az engedélytől eltérő módon végez vagy végeztet, vagy bejelentési kötelezettségének nem tesz eleget, szabálysértést követ el -> a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 187. § (1) bek. a) pontja.


